CELEX: 62019TN0129
Language: da
Date: 2019-02-25 00:00:00
Title: Sag T-129/19: Sag anlagt den 25. februar 2019 — Necci mod Kommissionen

6.5.2019   
            
            
               DA
            
            
               Den Europæiske Unions Tidende
            
            
               C 155/45
            
         
      Sag anlagt den 25. februar 2019 — Necci mod Kommissionen
      (Sag T-129/19)
      (2019/C 155/54)
      Processprog: fransk
      
         Parter
      
      
         Sagsøger: Claudio Necci (Bruxelles, Belgien) (ved advokaterne S. Orlandi og T. Martin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 18. april 2018 om stiltiende afslag på sagsøgerens ansøgning om at blive tilsluttet den fælles sygeforsikringsordning.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført et principalt anbringende og et subsidiært anbringende.
      Principalt har sagsøgeren gjort gældende, at Europa-Kommissionen har tilsidesat artikel 95 i ansættelsesvilkårene for de øvrige ansatte ved at nægte at tilslutte ham til den fælles sygeforsikringsordning, uden at tage hensyn til varigheden af supplerende bidrag, som blev indrømmet ham i EU-institutionernes pensionsordning til gengæld for overførslen af hans nationale pensionsrettigheder.
      Subsidiært har sagsøgeren fremført en ulovlighedsindsigelse vedrørende ansættelsesvilkårenes artikel 95 henset til artikel 45 TEUF.